AGE ปล่อยสินเชื่อรถบรรทุก โครงการ “เถ้าแก่น้อย” เฟส 2
AGE ปล่อยสินเชื่อรถบรรทุก ให้พนักงานโครงการ "เถ้าแก่น้อย" เฟส 2 สานฝันพนักงานขับรถจำนวน 9 ราย ได้เป็นเจ้าของรถบรรทุกที่ผ่านเกณฑ์คุณสมบัติ มีประวัติดี ขยันและมุ่งมั่นที่จะประสบความสำเร็จในอาชีพ
AGE ปล่อยสินเชื่อรถบรรทุก ให้พนักงานโครงการ "เถ้าแก่น้อย" เฟส 2 สานฝันพนักงานขับรถจำนวน 9 ราย ได้เป็นเจ้าของรถบรรทุกที่ผ่านเกณฑ์คุณสมบัติ มีประวัติดี ขยันและมุ่งมั่นที่จะประสบความสำเร็จในอาชีพ
2 มี.ค. 2566

นายพนม ควรสถาพร ประธานกรรมการบริหาร และกรรมการผู้จัดการ พร้อมด้วยคณะผู้บริหาร บริษัท เอเชีย กรีน เอนเนอจี จำกัด (มหาชน) หรือ AGE ร่วมเป็นประธานในการส่งมอบรถบรรทุกในโครงการ “เถ้าแก่น้อย” เฟส 2 สานฝันพนักงานขับรถ จำนวน 9 ราย ได้เป็นเจ้าของรถบรรทุก เพื่อส่งเสริมให้พนักงานขับรถ มีความมั่นคงในอาชีพและส่งเสริมให้มีรายได้และธุรกิจเป็นของตัวเอง โดยบริษัทฯ ได้อนุมัติสินเชื่อรถบรรทุกให้แก่พนักงานขับรถ ที่ผ่านเกณฑ์คุณสมบัติ มีประวัติดี ขยันและมุ่งมั่นที่จะประสบความสำเร็จในอาชีพ ภายใต้การบริหารจัดการโดย บริษัท เอจีอี ลิสซิ่ง จำกัด และบริษัท เอ.จี.อี. ทรานสปอร์ต จำกัด ในกลุ่มบริษัท AGE ซึ่งปัจจุบันมีพนักงานเข้าร่วมโครงการฯ แล้วกว่า 16 ราย
โดยงานนี้เป็นการตอกย้ำกลยุทธ์การขยายธุรกิจด้านโลจิสติกส์ และยังเป็นการเสริมสร้างความแข็งแกร่งในทุกๆ ด้าน เพื่อก้าวขึ้นสู่องค์กรพลังงานและโลจิสติกส์ ที่ขับเคลื่อนด้วยเทคโนโลยี ควบคู่กับการดูแลสังคมและสิ่งแวดล้อมอย่างยั่งยืน ณ คลังสินค้า อำเภอนครหลวง จังหวัดพระนครศรีอยุธยา